tomron87/hebrew-wikipedia-sentences-corpus huggingface dataset:
היהלומים יכולים להיווצר גם בנחיר בתת-התפשטות (לחץ היציאה מהנחיר גבוה מלחץ הסביבה), בלחץ אטמוספירי נמוך בגובה רב.
במקרה זה קודם נוצרת מניפת ההתפשטות ורק אז גל ההלם האלכסוני.
יהלומי דחף מיוחסים בעיקר למנועים רקטיים וסילוניים, אך הם יכולים להיווצר גם במערכות נוספות.
יהלומי מאך יכולים להיווצר גם בפריקת צינורות גז טבעי וזאת עקב הלחץ הגבוה בו נמצא הגז.
כאשר פגזים ארטילריים נורים, גז יוצא מקצה הקנה במהירות גבוהה (על קולית) ויוצר סדרת יהלומי מאך.
היהלומים יוצרים נקודות אור חזקות שיכולות לחשוף את מיקום התותח לאויב.
נמצא שכאשר היחס בין לחץ הזורם ללחץ הסביבה קטן יהלומי המאך קטנים משמעותית.
הוספת מסתיר רשף בקצה הקנה מונעת את תופעת יהלומי המאך לחלוטין.
יהלומי מאך אף נצפו במספר מועט של הרי געש שיצרו סילון בזמן ההתפרצות - למשל, הר הגעש סנט הלנס והר הגעש קרקטואה.
מספר סילוני רדיו (Astrophysical jet/Radio Jet), סילונים עוצמתיים של פלאזמה היוצאים מגלקסיות רדיו ומקוואזרים נצפו כאשר יש בהם אזורים של פליטות גלי רדיו במרחקים סדורים.
הסילון נע במהירות על קולית דרך "אטמוספירה" דקה של גז בחלל, ולכן יש תאוריות המקשרות את פליטת הרדיו הנ"ל ליהלומי מאך.
יהלום מלאכותי, המכונה לעיתים יהלום סינתטי או יהלום מעבדה, הוא יהלום שנוצר בתהליך לא טבעי באמצעים טכנולוגיים מעשה ידי אדם.
זאת בניגוד ליהלום טבעי שנוצר בטבע בתהליכים גאולוגיים.
המהפכה הטכנולוגית יצרה הצפה של היהלומים מלאכותיים ומחירם נמוך בחלק מהמקרים בכ-80% ממחירם של יהלומים טבעיים שמקורם בטבע.
מומחים מערכים כי מחירם ימשיך לרדת ככל שהטכנולוגיה תשתפר ויותר יצרנים יאמצו את המכונות החדשות.
יהלומים משמשים, בעקבות קשיחותם, לחיתוך עצמים קשים כגון ברזל, פלדה ועוד.
ישנם כלים כגון מסור יהלומים, מקדחת יהלומים וכו'.
להבים של כלים אלו לרוב מורכבים ממתכת עם ציפוי של אבקת יהלומים.
זוֹלוּת היהלומים הסינתטיים הפכה את ייצורם של מכשירי החיתוך להמוני.
יהלום לא מלוטש הוא סרט קולנוע מסוג מותחן פשע.
הסרט יצא בשנת 2019 ובוים על ידי האחים ג'וש ובני ספדי.
הסרט הוצג תחילה בפסטיבל הסרטים של טליורייד ב-30 באוגוסט 2019. ב-13 בדצמבר הוצג בארצות הברית בהפצה מוגבלת, וב-25 בדצמבר החל להיות מופץ בהפצה רחבה.
הסרט הופץ מחוץ לארצות הברית באמצעות שירות נטפליקס בלבד.
הסרט זכה לביקורות חיוביות על התסריט, הבימוי, העריכה, המשחק של אדם סנדלר, והצילום של דאריוס קונג'י.
הוא נבחר על ידי National Board of Review לאחד מעשרת הסרטים הטובים ביותר לשנת 2019, ואדם סנדלר נבחר על ידו לשחקן הטוב ביותר.
בשנת 2010 מצאו כורים מקהילת ביתא ישראל שבאתיופיה אופאל שחור נדיר במכרה וולו שבאפריקה.
בשנת 2012 הווארד רטנר המכור להימורים הקים חנות יהלומים ברובע היהלומים במנהטן.
רטנר נאבק להחזיר את חובותיו כתוצאה מן ההימורים כולל 100,000 דולר שחייב לגיסו ארנו איש השוק האפור.
חייו נעים בין אשתו המנוכרת דינה, שהסכימה להתגרש ממנו אחרי חג הפסח, לבין המאהבת שלו ג'וליה העובדת בחנותו.
שחקן ה-NBA קווין גארנט מגיע לביקור בחנות.
הווארד משיג את האופאל האתיופי ומתכנן למכור אותו במכירה פומבית במחיר של מיליון דולר.
הוא מציג את אבן האופאל לגארנט, שנעשה אובססיבי כלפיה, ומתעקש להחזיק בה כדי שתביא לו מזל טוב והצלחה בפלייאוף 2012 ב-NBA, בסדרה של בוסטון סלטיקס נגד פילדלפיה.
בעל כורחו מסכים לכך הווארד, ומקבל מגארנט ערבון של טבעת אליפות של בוסטון סלטיקס.
גארנט משיב את האופאל ומציע לרכוש אותו תמורת 175,000 דולר בלבד.
לאחר ניסיון כושל למכור את האופאל במחיר גבוה בהרבה, נעתר הווארד להצעתו של גארנט, ומשלשל לכיסו מן המכירה סכום מספיק על מנת לכסות את חובו לארנו.
במקום להשיב לארנו את החוב, הווארד שולח את ג'וליה להמר עבורו על משחק כדורסל - הימור בסכום המלא שקיבל הווארד ממכירת האופאל.
במהלך משחק הכדורסל, כולא הווארד את גובי החובות של ארנו.
הווארד זוכה בהימור במעל מיליון דולר - אך גובי החובות אשר אותם כלא הווארר, רוצחים אותו מיד כאשר זה משחרר אותם לחופשי.
ג'וליה מקבלת לידיה את כספי הזכייה.
אדם סנדלר – הווארד רטנר, תכשיטן יהודי המכור להימורים.
ג'וליה פוקס – ג'וליה, עובדת של סנדלר והמאהבת שלו.
אידינה מנזל – דינה, אשתו של הווארד.
לקית' סטנפילד – דימאני, עוזר של הווארד ומגייס לקוחות.
קווין גארנט – בתפקיד עצמו, שחקן הבוסטון סלטיקס.
אריק בוגוסיאן – ארנו, גיסו של הווארד ואיש השוק האפור.
קית' ויליאמס ריצ'רד – עורך הדין חם המזג של ארנו.
ג'אד הירש – אביה של אשתו של הווארד.
מייק פרנצ'סה – גרי, סוכן ההימורים של הווארד.
נועה פישר – מרסל, בתו של הווארד.
ג'ונת'ן ארנבייב – אדי, בנו הבכור של הווארד.
ג'ייקוב איגיילסקי – בני, בנו הצעיר של הווארד
בנוסף, משתתפים בסרט בתפקיד עצמם דה ויקנד, ג'ון אמוס, הראפר "קאש אאוט" וטרינידד ג'יימס.
טילדה סווינטון מופיעה בקולה כמנהלת מכירה פומבית בטלפון ונטשה ליון מופיעה בקולה כחברת צוות הסלטיקס.
יהלומן הוא אדם העוסק במסחר ביהלומים ובעיבודם באמצעות כלי יהלומנות .
יצרן – מי שעסקו כולל עיבוד, על ידי עובדים שכירים או קבלני משנה, של יהלומים השייכים לו.
קבלן משנה – מי שמעבד יהלומים שהם רכושו של אחר ונמסרו לו רק לצורך עיבודם
דילר (סוחר, יצואן, יבואן) – מי שעסקו כולל קנייה ומכירה של יהלומים ללא עיבוד שלהם.
בין סוחרי יהלומים, גם שאינם יהודים, מקובלת סגירת עסקה בלחיצת יד ואמירת המילים "מזל וברכה".
המנהג אף הוטמע בתקנון של בורסת היהלומים הישראלית ובתקנון של בורסת היהלומים בניו יורק.
קיים מגוון רחב של סוגי יהלומים ובהם: יהלום טבעי, יהלום צבעוני, יהלום מלאכותי.
סוגי ליטוש: יהלום לא מלוטש, קבושון, עגול מבריק, אובל, אמרלד, נסיכה, מרקיז, ראדיאנט, אסחאר, חתך ורד, לב, אגס, כרית, מתומן, מלבן, צורת עדש.
תפקידו של היהלום לחתוך את היהלום בצורה שתביא למקסימום רווח, דרך חיתוך מכוון למשקל ובהירות יהלום מרבים.
ישראל היא מרכז עולמי של מסחר ביהלומים.
יצוא היהלומים מישראל הגיע לשיא של 7 מיליארד דולר בשנת 2007, ובשנת 2019 היה 4.5 מיליארד דולר.
היהלומנים בישראל מאוגדים בבורסת היהלומים הישראלית (לאחר שעמדו בתנאים לחברות בה).
יצרני היהלומים מאוגדים גם בהתאחדות תעשייני היהלומים בישראל.
לפעילותם של יהלומנים נקבעו בפקודת מס הכנסה כללי מיסוי מיוחדים, המפורטים בתקנות מס הכנסה (הערכת מלאי של יהלומן), התשע"ח–2018 ובתקנות מס הכנסה (כללים בדבר ניהול פנקסי חשבונות של יהלומן וקביעת הכנסתו החייבת), התשמ"א-1980.
יהלי רוטנברג (נולד ב-18 באוקטובר 1974) הוא כלכלן ורואה חשבון ישראלי שכיהן כחשב הכללי במשרד האוצר (22 בנובמבר 2020 עד 31 לינואר 2026).
יהלי רוטנברג נולד בלימה, בירת פרו, שם שהו הוריו בשליחות עת שימש אביו, הרב נפתלי רוטנברג, ברבנות.
בהיותו כבן 3 שבה משפחתו לישראל.
הוא בוגר תואר ראשון בכלכלה, ותואר שני במנהל עסקים עם התמחות במימון מטעם אוניברסיטת בר-אילן ורואה חשבון מוסמך.
בשנים 2001–2002 היה עמית במרכז מילקן לחדשנות, בהמשך השתלם בקורסים שונים כגון קורס מנהלי סיכונים, קורס דילרים לחדרי עסקאות, קורס דירקטורים ועוד.
במסגרת תפקידו זה ניהל קשרים עם חברות דירוגי האשראי הבינלאומיות והוביל גיוסי חוב.
היה אחראי בין השאר על הטיפול בחוב של חברת החשמל ושימש דירקטור בחברת נמל אשדוד.
מאז 2017 כיהן כסמנכ"ל כספים וכמנהל כספים ראשי של קבוצת בזק.
באוקטובר 2020 הודיע שר האוצר ישראל כץ על כוונתו למנות את רוטנברג לחשב הכללי לאחר סיום תפקידו של רוני חזקיהו.
ב-22 בנובמבר 2020 מונה רוטנברג לחשב הכללי במשרד האוצר.
בדצמבר 2020 הודיע לכל המנכ"לים של כלל משרדי הממשלה כי כל התיקונים שבוצעו בתקציבי המשרדים עד עתה הועברו למעשה כ"הוראות שעה" ואינם תקפים אם לא יאושר תקציב 2020 עד סוף השנה האזרחית.
"יהלום" הוא סינגל שהוקלט על ידי הזמרת הישראלית אגם בוחבוט.
השיר יצא לאור ב-31 בינואר 2021 על ידי חברת התקליטים "z.i הפקות".
השיר נכתב והולחן על ידי עידו נצר, עמית מרדכי וים רפאלי.
השיר נחשב לשיר פופי עם סממנים פמיניסטים.
השיר היה לשיר הראשון שבוחבוט הוציאה תחת מיתוג שמה החדש, "Agam".
אתר מאקו השווה את אחת התלבושות שבוחבוט לבשה בקליפ לזמרת האמריקאית אריאנה גרנדה.
יהלומים היא סדרת דרמת פשע ישראלית-בלגית שנוצרה על ידי רותם שמיר ויובל יפת.
יפת שימש כתסריטאי הראשי ושמיר ביים את פרקי הסדרה לצד הבמאית הבלגית ססיליה ורהיידן.
הסדרה עלתה לשידור ב-21 באפריל 2023 וכללה שמונה הפרקים.
הסדרה היא הפקה משותפת בין קשת לבין חברת ההפקה הבלגית De Mensen, והיא עלתה לשידור בנטפליקס ובתאגיד השידור הבלגי Eén .
הסדרה נכללה ברשימה העולמית של עשר הסדרות הנצפות ביותר בנטפליקס, בימים הראשונים לשידורה.
הסדרה מגוללת את סיפור תעשיית היהלומים שנאבקת על הישרדותה.
הסדרה עוקבת אחר מאבקה של משפחת וולפסון החרדית, אחת המשפחות המשפיעות ביותר ברובע היהלומים של אנטוורפן שבבלגיה.
לאחר שבן הזקונים במשפחה מתאבד, חוזר אחיו שיצא בשאלה, נח (קווין יאנסנס), מלונדון לאנטוורפן בניסיון לשמר את העסק המשפחתי.
לצורך כך הוא משתמש בשיטות שאינן מקובלות במגזר.
דמותשחקן/יתהערותנח וולפסוןקווין יאנסנסקירה מקקייבטינה יאושטרהעדינה גלייזראיני מאסזאלי וולפסוןרובי קליירןג'רואן ואן דר וןגילה וולפסוןמארי וינקהמחותן מנדיאמיתי קדרעזרא וולפסוןדודו פישרשרה וולפסוןיונה אליאןמנשה שפיירמנדי כהאןטומי מקקייבקספר קנופףגיוםקורנטין לובטכמאלאיסם מסעודידייגופרנסיסקו פונסקהיאנקי וולפסוןינסנט ואן סאנדה
ההפקה פותחה על ידי קשת אינטרנשיונל ונמכרה לנטפליקס.
הצילומים החלו בקיץ 2021 ונמשכו עד חודש דצמבר של אותה שנה, עם כ-80 ימי צילום.
בנובמבר 2021 התמקדו הצילומים במרכז הרובע היהודי-חרדי באנטוורפן, שם שכרה ההפקה דירה לצורך הצילומים.
"יהלומים – Bling Bling" (נקרא גם "יהלומים" בלבד) הוא סינגל של הזמרת הישראלית נועה קירל, אשר יצא לאור ב-7 במרץ 2021. השיר נכתב והולחן על ידי קירל עצמה, ניצן קייקוב ורון ביטון, והופק על ידי ניצן קייקוב.
ב-28 בפברואר 2021, שבוע לפני צאת השיר, הכריזה קירל בעמוד האינסטגרם שלה על השיר.
בנוסף, יום לפני צאתו, פרסמה את הפזמון שלו בפלטפורמת טיקטוק.
לדברי קירל, השיר עוסק ב"שני הצדדים הקיימים בי ובחיי, הנוצץ והיוקרתי אל מול הפשוט והאותנטי".
הווידאו קליפ של השיר פורסם ב-7 במרץ 2021, בסמוך לצאת הסינגל, ובוים על ידי רומן בוצ'אצקי.
נותנת החסות לשיר, חברת רויאליטי, מימנה את הקליפ בסכום שמוערך ב-300 אלף שקלים.
דודי פטימר העניק לשיר ביקורת חיובית, ותיאר אותו כשיר "פופ נוסחתי עכשווי שכולל טקסט אינדיבידואלי, לחן קליט (חצי מדקלם, חצי שר) ועיבוד עכשווי שנשמע מהרגע הראשון כלהיט אינסטנט זמני (שיישאר זמני) אמנם, אך תפור למידותיה של קירל ומספק עבורה ובייחוד עבור מאזיניה את הסחורה".
עמי פרידמן מישראל היום טען כי "השניות הראשונות של 'יהלומים' נשמעות מוכרות.
אולי הזוגיות עם יהונתן מרגי הביאה לזליגה אמנותית בין השניים.
אחרת קשה להסביר את הדמיון בין הלחן וקצב השירה בבית של 'יהלומים' לבין זה של 'אסור', הלהיט של הבויפרנד מ-2019", והוסיף כי "הפזמון כבר הופך גדול, אפי יותר, והוא תופס ונדבק כבר מהאזנה ראשונה" וכי השיר הוא "מהסוג שכל להיט פופ ממכר ניחן בו".
אזורתאריך יציאהפורמטחברת תקליטיםמקורעולם7 במרץ 2021סטרימינג • הורדה דיגיטליתNMC
יהל וילן (נולד ב-1 בינואר 1968) הוא דיפלומט ישראלי שכיהן כשגריר ישראל בסרביה ובמונטנגרו.
וילן כיהן בעבר גם כשגריר ישראל בקניה, אוגנדה, טנזניה, מלאווי וסיישל.
וילן נולד ב-1 בינואר 1968, בקיבוץ נגבה.
ב-1995 וילן החל לעבוד במשרד החוץ הישראלי.
בשנת 1997, מונה לממלא מקום השגריר הישראלי בקינשאסה, הרפובליקה הדמוקרטית של קונגו.
השגרירות הואמנה גם על רואנדה, בורונדי והרפובליקה של קונגו.
ב-1998, וילן מונה למזכיר שני בשגרירות ישראל בהאנוי, בירת וייטנאם.
ב-2001, מונה לקונסול לענייני הסברה בקונסוליה הישראלית בניו יורק, וב-2005, וילן מונה לסגן השגריר הישראלי בבודפשט, הונגריה.
ב-2008, הוא מונה לסגן שגריר ישראל בפולין.
בין השנים 2011–2015, עבד כסגן שגריר ישראל בהודו.
ב-2015 מונה וילן לשגריר ישראל בניירובי, בירת קניה.
וילן הואמן גם על אוגנדה, טנזניה, מלאווי ואיי סיישל.
במסגרת תפקידו, וילן יזם את ביקורו של ראש ממשלת ישראל, בנימין נתניהו ביבשת אפריקה.
זה הביקור הראשון של ראש ממשלת ישראל באפריקה מאז שנות ה-80. בנוסף, וילן יזם את טקס הזיכרון לציון 40 שנים למבצע יונתן בנמל התעופה הבינלאומי אנטבה.
בטקס נכחו נתניהו ונשיא אוגנדה, יוורי מוסווני.
בשנת 2020, וילן מונה לשגריר ישראל בסרביה ובמונטנגרו.
וילן נשוי לשירי ואב לארבעה בנים.
וילן הוא נכדו של יעקב וילן, שהיה מפקד הקרבות בקיבוץ נגבה בעת מלחמת העצמאות, ואחיינו של חבר הכנסת לשעבר אבשלום וילן.
יהלי סוקולובסקי (נולד ב-21 בספטמבר 2006) הוא שחמטאי ישראלי בדרגת רב-אמן, אלוף ישראל בשחמט לשנת 2026, וחבר נבחרת ישראל בשחמט.
נכון למאי 2025, סוקולובסקי הוא רב-האמן הצעיר ביותר בישראל ומדורג במקום ה-10 הכללי בישראל, ובמקום ה-27 בעולם עד גיל 20, לפי מד כושר.
סוקולובסקי נולד בקריית אונו, בה הוא גדל ומתגורר עד היום, לאילנית ורן סוקולובסקי, ילידי ישראל, בעלי משרד רואי חשבון.
החל לשחק שחמט בגיל 5 במועדון קריית אונו בהדרכתה של אירנה לן ובהמשך התאמן אצל אמן בינלאומי איליה בוטויניק.
מאמניו : אמן בינלאומי עידו בן-ארצי ורבי אמנים ניצן שטיינברג, אורי קובו ואלון גרינפלד .
באפריל 2021 התחרה בפרויקט Julius Baer Challenger Chess Tour יחד עם שחקני הנוער המובילים בעולם.
סוקולובסקי הוא שחקן מועדון ראשון לציון ומייצג את המועדון בליגה הלאומית.
2016 – זכה במקום הראשון באליפות ישראל עד גיל 10 שהתקיימה בכפר סבא, לאחר שצבר 7.5 נקודות מ-9 אפשריות.
2018 – זכה במקום הראשון באליפות ישראל עד גיל 12, שנערכה בכפר הירוק ברמת השרון, לאחר שצבר 8.5 נקודות מ-9 אפשריות.
2018 – שיחק בלוח הראשון של נבחרת ישראל עד גיל 12, שסיימה במקום הראשון באליפות אירופה שהתקיימה בגרמניה.
2019 – סיים במקום השביעי באליפות אירופה עד גיל 14, שנערכה בסלובקיה (כאשר דירוגו ההתחלתי בתחרות היה 31), לאחר שצבר 7 נקודות מ-9 אפשריות (2019).
2021 – סיים במקום ה-16 באליפות ישראל הפתוחה שנערכה בחיפה, לאחר שצבר 4.5 נקודות מ-9 אפשריות..
2021 – בגיל 14.5 זכה במקום הראשון באליפות ישראל עד גיל 16 שהתקיימה בכפר הירוק, לאחר שצבר 6.5 נקודות מ-9 אפשריות.
2024 - זכה במקום הראשון בתחרות האביב המסורתית בבודפשט, הונגריה.
2024 - זכה במקום הראשון בתחרות הפתוחה שנערכה באלובריגט, ספרד.
2026 - זכה במקום הראשון באליפות ישראל הפתוחה שנערכה בינואר, בעכו.
יהל מלמד (נולד ב-5 בינואר 2001) הוא כדורסלן ישראלי, המשחק בעמדת הפאוור פורוורד בהפועל גליל עליון.
בעבר שימש כקפטן נבחרת העתודה.
מלמד נולד והתחנך בכוכב יאיר והחל לשחק שם כדורסל.
בהמשך עבר למחלקת הנוער של מכבי עירוני רעננה.
בעונת בליגת העל לנוער, הוביל את רעננה למקום הראשון בסיום העונה הסדירה.
בפלייאוף הוביל את הקבוצה לחצי גמר, בו הפסידה 1–3 בסדרה להפועל תל אביב בהובלתו של ים מדר.
בתום העונה נבחר מלמד לחמישיית העונה.
בעונת 2019/2020, עלה מלמד לבוגרים של רעננה.
עונת 2020/2021 הייתה עונה הפריצה של מלמד, כששותף ב-34 משחקים בהם העמיד ממוצעים של 6.5 נקודות, 4.3 ריבאונדים ו-1.2 אסיסטים ב-20.3 דקות למשחק.
ביוני 2022 חתם בהפועל גליל עליון מליגת העל.
בתחילת עונת 23/24 חתם במכבי עירוני רמת גן.
ביולי 2025 חתם מלמד שוב בהפועל גליל עליון.
מלמד היה חלק מכלל הנבחרות הצעירות של ישראל, עם הנבחרת הנוער העפיל לדרג א' בשנת 2019 ובנחרת העתודה שימש כקפטן הנבחרת בצ'לנג'ר 2021 דרג א'.
יהלומים הוא סרט פשע ישראלי-אמריקאי משנת 1975 בבימויו של מנחם גולן, עם רוברט שו, ריצ'רד ראונדטרי, ברברה הרשי (בשם ברברה סיגל - Seagull) ושלי וינטרס בתפקידים הראשיים.
העלילה היא על שוד מתוחכם בבורסת היהלומים ברמת גן בה מאוכסנים יהלומים בשווי של 100 מיליון דולר.
הצילומים נערכו בלונדון, תל אביב, רמת גן וירושלים.
צ'ארלס הודג'סון (רוברט שו) הוא סוחר יהלומים אמיד מלונדון.
הוא מתחרה בהיאבקות עם אחיו התאום ארל (רוברט שו בתפקיד כפול) שמתגאה כל הזמן בבניית חדרי כספות שאין אפשרות לחדור לתוכן.
שיא הצלחתו של ארל, היא בניית חדר הכספות בבורסת היהלומים הישראלית ברמת גן שאותה לא יוכל לפרוץ אפילו השודד המתוחכם ביותר.
צ'ארלס מחליט ללמד את אחיו לקח.
הוא מגייס את ארצ'י (ריצ'רד ראונדטרי), שזה עתה השתחרר מהכלא ומשכנע אותו להצטרף אליו יחד עם חברתו סאלי (ברברה הרשי).
מהרגע שהשלושה נוחתים בנתב"ג הם במעקב של מפקח המשטרה משה בן דוד (שייקה אופיר), עוזרו גבי (גדי יגיל) והשוטרת ציפי (יונה אליאן).
בנתב"ג הם נפגשים בתיירת היהודיה האלמנה זלדה שפירו (שלי וינטרס) שהגיעה לישראל כדי למצוא חתן.
השלושה מתפצלים, צ'ארלס נשאר בתל אביב וארצ'י וסאלי עוברים לבית לחם, שם הם "מתכננים" ביחד עם מדריך התיירים מוסטפא (יוסף שילוח) שוד של תכשיטי המדונה בכנסיית המולד) כדי למקד את המעקב אחריהם ולאפשר לצ'ארלס פעולה חופשית ברמת גן.
ברמת גן נפגש צ'ארלס עם עמיתו סוחר היהלומים זלצבורג (יהודה אפרוני) שללא כוונה מגלה לו פרטים רבים על סדרי האבטחה.
הקומבינציה של חדר הכספות משתנה מדי פעם ורק מר רבינוביץ (יוסי גרבר) מעודכן בה.
עבריין נוסף, מומו (בומבה צור) חוטף את בנו של רבינוביץ (חן פלוטקין) וצ'ארלס מאיים על רבינוביץ כי ימסור לו את קומבינציה חדר הכספות אחרת יאונה רע לבנו.
אשתו של רבינוביץ (נעמי גרינבאום) מודאגת מאוד ורבינוביץ לא עומד בלחץ.
צ'ארלס מצליח לעקוף את מערכת האזעקה ומגיע עד לחדר הכספות.
בינתיים עוקבים השוטרים משה וגבי אחרי צ'ארלס וסאלי שמצליחים להימלט מחופשים ובעזרת מסוק להגיע ליד בית בורסת היהלומים ברמת גן.
מוסטפא נתפס ונחקר על ידי השוטרים ומגלה להם לאחר איומים על הפסקת עבודתו, את התכנית.
משה וגבי ממהרים לבורסה ברמת גן אבל השומר במקום (אריה מוסקונה) אומר להם שאין כל בעיה...
ארצ'י מצליח בעזרת ציוד מתוחכם לעקוף את הרצפה במבואה של חדר הכספות הקשורה לאזעקה, לפתוח את חדר הכספות ולפוצץ את כל הכספות חוץ מהכספת של צ'ארלס.
אלפי יהלומים נשפכים לרצפה אך צ'ארלס שרצה רק להראות לאחיו כי גבר עליו, לא מעוניין בהם.
ארצ'י כועס אך אין לו ברירה.
בדרך חזרה נופלים יהלומים מכיסו על הרצפה ומפעילים את האזעקה.
מתחיל מרדף בתוך בניין הבורסה.
צ'ארלס וארצ'י מצליחים להגיע לגג ולהיחלץ משם בעזרת המסוק.
לבסוף הם עוזבים את הארץ ביחד עם זלדה שלא הצליחה למצוא חתן.
צ'ארלס נותן לארצ'י 100,000 דולר ותורם לבורסה 50.000 דולר "לשיפור תנאי הבטיחות"...
שם השחקן/יתשם הדמותהערותרוברט שוצ'ארלס/ארל הודג'סוןתפקיד כפולריצ'רד ראונדטריארצ'יעברייןברברה הרשיסאליחברה של ארצ'ישלי וינטרסזלדה שפירותיירת יהודייהשייקה אופירמשה בן דודקצין משטרהגדי יגילגביבלש משטרהיוסף שילוחמוסטפאמדריך תייריםיהודה אפרוניזלצבורגיהלומןיוסי גרבררבינוביץעובד בבורסהיונה אליאןציפישוטרתבומבה צורמומו (שלמה)עברייןנעמי גרינבאוםגב' רבינוביץאשתו של רבינוביץחן פלוטקיןדני רבינוביץבנו של רבינוביץ
יהלומים לנצח הוא ספר מאת איאן פלמינג משנת 1956, הרביעי בסדרת ספרי ג'יימס בונד.
בספר זה, מתמודד בונד מול מבריחי יהלומים.
כמו הספרים הקודמים בסדרה, גם יהלומים לנצח התקבל בבריטניה באהדה רבה.
הוא עובד לקומיקס בעיתון דיילי אקספרס, וב-1977 עובד לסרט באותו השם, השביעי בסדרת הסרטים, והאחרון בו גילם שון קונרי את דמותו של ג'יימס בונד.
כהכנה לקראת כתיבת הספר, ערך פלמינג מחקר מקיף על עסקי הברחת היהלומים.
לימים הוא השתמש במידע שאסף עבור ספר עיוני בשם "הברחת היהלומים".
M מטיל על ג'יימס בונד לחדור לכנופיה שמבריחה יהלומים מסיירה לאון לארצות הברית.
לשם כך, בונד נוטל את זהותו של מבריח בשם פיטר פרנקס.
הוא מצליח לחדור לקבוצה, ונפגש עם אחת מחברות הקבוצה, נערה מושכת ושונאת גברים בשם טיפאני קייס.
בונד מגלה שמבריחי היהלומים פועלים בשירותה של כנופיה חסרת רחמים הידועה בכינוי "ספאנגלד מוב" (Spangled Mob).
במטרה להגיע אל ראשי הכנופיה, בונד דורש את "שכרו" בעבור הברחת היהלומים.
הוא מקבל הוראה להמר על מרוץ סוסים מכור מראש בסרטוגה, שם הוא פוגש את ידידו הוותיק פליקס לייטר איש ה-CIA.
בעזרתו של לייטר, בונד דואג שההימור שלו יפסיד במירוץ, כך שהוא לא מקבל את הכסף שמגיע לו.
בונד שב ודורש את שכרו, ונאמר לו ללכת לקזינו בלאס וגאס שם הוא מקבל את הכסף במשחק בלאק ג'ק מכור מראש שבו הדילר היא טיפאני קייס.
לאחר מכן, בונד לא מציית להוראות שניתנו לו.
הוא נשאר בקזינו, ממשיך להמר וזוכה בסכומי כסף גדולים מנהיג הכנופיה, ג'ק ספאנג, זועם עליו ומורה ללכוד אותו.
הוא מענה אותו בעיירת רפאים הסמוכה לקזינו, שמשמשת כמקום המפלט שלו.
בונד נמלט מהשבי בעזרתה של טיפאני.
ספאנג שולח את אחיו סרפימו לאותה רכבת של בונד במטרה להרוג אותו, אולם בונד מצליח להרוג אותו.
בונד וטיפאני מתאהבים, ויחד הם חוזרים לניו יורק ומפליגים ללונדון.
על סיפון הספינה, שניים מהבריונים של ספאנג מנסים להתנקש בהם, אולם בונד גובר עליהם.
בלונדון, טיפאני מסבירה לבונד כיצד פועל ארגון ההברחה של ספאנג.
בונד יוצא לסיירה לאון במטרה לשים קץ לקיומו של הארגון.
כשספאנג מבין שנחשף, הוא מתחיל בעצמו בחיסול הארגון.
הוא רוצח את מרבית אנשיו, ובסופו של דבר נהרג בעצמו בידי בונד שמפוצץ את המסוק שלו.
יהלי לאה כהן (נולדה ב-28 בינואר 2002) היא כדורגלנית ופסנתרנית ישראלית, ששיחקה בעמדת הבלמית והמגינה בהפועל קטמון ירושלים, אס"א תל אביב, ועמק חפר מליגת העל ובנבחרת ישראל.
כהן החלה לשחק כדורגל בגיל 9, במסגרת ליגת השכונות של הפועל קטמון ירושלים.
לאחר שנה במסגרת זו, במהלכה גם אותרה לסגל הזהב של נבחרות ישראל הצעירות, הצטרפה לקבוצת הילדות של המועדון, שם שיחקה בעונות 2012/3-2013/14. בעונות 2014/15-2018/19 שיחקה בקבוצת הנערות של הפועל קטמון ירושלים, עמה זכתה באליפות המדינה לנערות בעונת 2016/17, ובגביע המדינה לנערות בעונת 2018/19.
בעונת 2017/18 הצטרפה לאקדמיה לכדורגל בנות, שבזמנו החזיקה קבוצה בליגת העל לבוגרות.
בעונה זו, כאשר היא בת 15-16, השתתפה כהן ב-11 משחקים בליגת העל במסגרת האקדמיה, ובעונה העוקבת ב-13 משחקים.
במקביל במשך שתי עונות אלו התאמנה ושיחקה במסגרת גביע המדינה לנערות בקבוצת הנערות של הפועל קטמון ירושלים - שירה בנקי.
בעונת 2019/20, כאשר רצתה להמשיך לשחק כדורגל בוגרות, ובהיעדר קבוצת נשים בוגרות במועדון הבית שלה, עברה כהן לשחק במדי מכבי בנות עמק חפר, שם צברה 13 הופעות בליגת העל, והופעת בכורה בגביע המדינה.
בעונת 2020/21 עברה כהן לאס"א תל אביב, שם שותפה פחות, וצברה 4 הופעות בליגת העל, 3 הופעות בגביע המדינה, ושתי הופעות בגביע אתנה.
בעונת 2021/22 חזרה כהן למכבי בנות עמק חפר, כשהפעם היא זוכה ליותר קרדיט, ומשותפת 23 פעמים במסגרת הליגה, 3 פעמים בגביע המדינה, ופעמיים בגביע אתנה.
בסיום העונה זכתה כהן בתואר שחקנית ההגנה של העונה.
לקראת עונת 2022/23, עם עלייתה של הפועל קטמון ירושלים לליגת העל, שבה כהן למועדון בו החלה את דרכה בכדורגל.
עם הצטרפותה לקבוצה מונתה לקפטנית משותפת ושימשה בתפקיד לאורך כל תקופתה במועדון.
בעונת הבכורה בקבוצה, כהן שיחקה ב-22 משחקים בליגת העל, כבשה שער בכורה בקריירת הבוגרות בפנדל מול הפועל פתח תקווה, והקבוצה הפתיעה וסיימה במקום השני בליגה בעונת הבכורה שלה בליגה.
בנוסף צברה כהן 2 הופעות נוספות בגביע המדינה, ושתי הופעות בגביע אתנה.
בעונתה השנייה בקבוצה הופיעה 19 פעמים בליגת העל, 3 פעמים בגביע המדינה, ופעמיים בגביע אתנה, כשהקבוצה מסיימת פעם נוספת במקום השני בליגת העל, מגיעה לחצי גמר הגביע, וזוכה בגביע אתנה.
בעונת 2024/25 צברה כהן 24 הופעות בליגת העל, 4 בגביע המדינה, ו-3 בגביע אתנה.
בסיום עונה זו הודיעה כהן על פרישתה מכדורגל, על מנת להתרכז בלימודיה לתארים במדעי המוח ובמוזיקולוגיה באוניברסיטה העברית.
כהן ערכה את הופעת הבכורה שלה בנבחרת הבוגרת ב-11 באפריל 2023, בהפסד 2:0 מול נבחרת הונגריה במשחק ידידות.
בסך הכל צברה 3 הופעות בנבחרת.
שחקנית ההגנה של העונה, ליגת העל: 2021/22
יהלי מרגלית טופול (נולדה ב-15 במרץ 2000) היא שחקנית ומדבבת ישראלית.
מרגלית טופול היא בתם של השחקנית עדי טופול והמעבד המוזיקלי דרור מרגלית.
מצד אמה היא נכדתם של השחקנים חיים טופול וגליה טופול.
דודתה מצד אמה היא השחקנית ענת טופול.
למרגלית תואר ראשון באמנויות הבמה ממכון האמנויות הדרמטיות מאונטוויו בלונדון משנת 2022.
מרגלית טופול החלה לדבב סרטים וסדרות טלוויזיה בשנת 2008, בהיותה בת שמונה.
ב-2022 שיחקה במחזמר "ביקור התזמורת" בלונדון בכיכובם של מירי מסיקה ואלון אבוטבול.
ב-2023 לוהקה לתפקיד משנה כסילקה (ססיליה קובצ'ובה) בסדרת הטלוויזיה של פיקוק "המקעקע מאושוויץ" המבוססת על ספר באותו השם.
הסדרה עלתה לשידור ב-2 במאי 2024.
בשנת 2024 שיחקה בתפקיד לורן גיבסון בסדרת הטלוויזיה של נטפליקס "המדריך לרצח לילדות טובות" בכיכובה של אמה מאיירס.
ב-2025 עתידה להופיע בעונה השנייה של הסדרה.
בשנת 2025 שיחקה בסדרה ההיסטורית "בית דוד" בהפקת אולפני אמזון, שם גילמה את דמותה של מרב בת שאול.
שנהסרט/סדרהתפקידהערות2024המקעקע מאושוויץסילקה2024–הווההמדריך לרצח לילדות טובותלורן גיבסון2025–הווהבית דודמרב בת שאולתפקיד ראשי (2 עונות); 16 פרקיםTBAAlice and Steve איזיסדרה עתידית של דיסני+
יהלי שושני (נולדה ב-9 באוקטובר 2008) היא מתעמלת ישראלית, זוכת מדליית כסף בתרגיל הקרקע בתחרות מסבב גביע העולם (אוסייק 2025).
שושני גדלה בעמק יזרעאל (היא נינתה של יהודית שושני שכיהנה כראש מועצת רמת ישי), ובהמשך עברה יחד עם משפחתה לפתח תקווה על-מנת לקדם את הקריירה שלה בענף התעמלות המכשירים.
יש לה שתי אחיות, אחת מהן אחות תאומה, ואח.
באליפות אירופה 2024 שנערכה ברימיני שבאיטליה במאי סיימה במקום 59 בתחרות הקרב הרב בציון משוקלל של 46.731 נקודות.
היא סיימה במקום 55 בתרגיל הקורה בתוצאה של 12.133 נקודות, במקום 72 בתרגיל המקבילים המדורגים בתוצאה של 11.566 נקודות, במקום 93 התרגיל הקרקע בתוצאה של 11.266 נקודות, ובמקום 111 בתרגיל הקפיצות בתוצאה של 11.766 נקודות.
בקרב רב קבוצתי סיימה במקום 18 בציון משוקלל של 144.363 נקודות, יחד עם ליהיא רז, אופיר נצר, אלמוג לייזרוביץ' ורוני שמאי.
בתחרות מסבב גביע העולם שהתקיימה באוסייק שבקרואטיה באפריל זכתה במדליית כסף בתרגיל הקרקע בתוצאה של 13.300 נקודות.
באליפות אירופה 2025 אשר נערכה בלייפציג שבגרמניה, התחרתה שושני בתחרות הקרב-רב והגיעה למקום ה-12. שושני עלתה לגמר מהמקום ה-21 הכללי עם ציון של 49.365 ובגמר סיימה עם ציון של 50.732.
יהלי מעוז (נולדה ב-15 בנובמבר 1996) היא במאית קולנוע, צלמת, יוצרת ושחקנית ישראלית.
מעוז נולדה ב-1996 לענת ולאיתן מעוז.
ולמדה בקריית החינוך דרור במגמת קולנוע, שם גם התנסתה לראשונה בבימוי.
בשנים 2018–2022 למדה במסלול המלא בבית הספר סם שפיגל לקולנוע ולטלוויזיה בירושלים, וסיימה את הלימודים בהצטיינות יתרה.
מאז 2022 עוסקת מעוז בתחום הקולנוע בתפקידים שונים.
בין היתר הייתה אחראית לניהול תסריט בסרטה של סיון איל "שמש חמה מדי" בשנת 2023, וב-2024 שיחקה בסרטה של הבמאית מאיה פרקש "אל תראי" שהוקרן בפסטיבל הקולנוע הגאה.
נגועה - סרט שנוצר במסגרת פרויקט Sam48 בו סטודנטים בסם שפיגל יצרו סרטים תוך 48 שעות בלבד (2012)
מכתב אהבה לגן – סרט קצר על פי תסריט של מעוז ובהשתתפות דנה עדיני ואמילי קרפל.
הסרט הוקרן בפסטיבל הקולנוע הגאה בתל אביב ובתחרות דיאמונד לקולנוע ישראלי קצר בפסטיבל ירושלים (2022)
Orange Juice – סרט אילם במסגרת תחרות הסרט הקצר הבינלאומית של טיקטוק ופסטיבל קאן, על חוויית הזקנה, השגרה והמלנכוליה דרך עיניה של אישה מבוגרת (2022)
קרמשניט – סרט קצר בהפקת בית הספר סם שפיגל, בכיכובם של אפרת ארנון ויונתן בן ישי (2024)
כרמן – סרט קצר זוכה פרס "קצר על הדרך", על הקשר בין מטפלת פיליפינית לאישה ישראלית מבוגרת.
הסרט הוקרן בבכורה באירוע הפתיחה של הפסטיבל הבינלאומי לסרטי סטודנטיות וסטודנטים (2025)
ויה דלרוזה – סרטם התיעודי של טל אלקיים ואוהד סן במסגרת סדנת "מזכרות" ליצירת סרטים דוקומנטריים קצרים בעיר העתיקה בירושלים (2022)
סיבא – סרטה של דונה חוא על צעירה פלסטינית הנתפסת עם החבר הסודי שלה.
הסרט נבחר כסרט הטוב ביותר בפסטיבל הבינלאומי לסרטי סטודנטים (2022)
מותו של קיץ – בבימויה של עלמא זלאיט (2024)
תמונת מראה – סרטה של נעמה להב, בבימויה ובהשתתפותה על שתי נשים המתחרות על דירה בתל אביב.
זוכה פרס חביב הקהל בפסטיבל הבינלאומי לסרטי סטודנטים (2024)
כּמד – סרטה של אנה מריה חוא על צעירה ערבייה המתמודדת עם תשוקות אסורות וחרדה דתית (2025)
מרים ובני – סרט שהופק במסגרת חממת "סטודיו דרום 10" של פסטיבל קולנוע דרום והמכללה האקדמית ספיר (2025)
בשנת 2019 נפטרה ענת, אימה של מעוז, ממחלת הסרטן.
ב-2024 פורסם כי אביה, עורך הדין איתן מעוז, נמצא בזוגיות עם השחקנית עלמה זק.
מעוז מתגוררת בתל אביב, ומאז 2025 נמצאת בזוגיות עם השדרנית אביה פרחי.
Duel Monsters) היא סדרת אנימה יפנית מסוגת שונן, שהופקה על ידי סטודיו Gallop, המבוססת על מאנגה בשם זה העוסקת בעיקרה במשחק קלפים מיוחד.
לה 5 עונות, 5 סדרות ספין אוף, 3 סרטי אנימה, והיא משודרת מאז שנת 2000 ועד היום.
הסדרה עוסקת במוּטוֹ יוּגִי (ביפן מקובל לומר את שם המשפחה לפני השם הפרטי), תלמיד תיכון בעיר הדמיונית "דומינו", שקיבל מסבא שלו פאזל שמקורו במצרים העתיקה.
לאחר שפתר את הפאזל נכנסה לגופו נשמה נוספת.
בשלב מסוים מתווסף לסדרה משחק קלפים בשם "מַגִ'יקְס אַנְד וִּיזַארְדְס" בעונה הראשונה ובמאנגה ודִיוּאֶל מוֹנְסְטֶרְס , והעלילה מתחילה להתרכז יותר ויותר במשחק ומקורותיו.
בישראל, הסדרה שודרה לראשונה החל משנת 2003 בערוץ הילדים, ומאוחר יותר גם בערוץ ג'וניור (ב-yes).
גם סרט האנימה הראשון "יו-גי-הו!
הסרט!" דובב ועלה לאקרנים בארץ ב-2004 (כולל קלף משחק פרומו מתנה עם כל כרטיס).
יוגי מרכיב פאזל של פירמידה שסבא שלו, האגיפטולוג סלומון מוטו, הביא לו ממצרים.
כשיוגי מרכיב את הפאזל, יוצא מקברו אל המתים המצרי – אנוביס.
עקב כך, נגרמה רעידת אדמה באזור הקבר, שגרמה להתמוטטותו.
לאחר מכן אנוביס לקח את פירמידת האור, בעלת הכוחות הרעים.
הנוכחות של אנוביס בעולם הגשמי גרמה ליציאה של מפלצות רעות מפירמידת המילניום, שנמצאת אצל יוגי.
המפלצות החלו לתקוף את יוגי, ואז יצאה רוחו הטובה של פרעה מפירמידת המילניום והוציאה ממנה כוח שהחזיר את המפלצות.
וכך התחיל משחק הצללים שנמשך כל הסדרה.
בפרק הראשון של העונה יוגי נפגש פנים מול פנים עם סטו קאיבה, שמטרת חייו היא למצוא קלפים נדירים.
קאיבה מחפש את ארבעת קלפי הדרקון כחול העין, בעוד לו יש רק שלושה, הוא מגלה שלסבא של יוגי יש את הרביעי.
קאיבה הביס את סלומון וקרע את הקלף לשניים.
לאחר מכן יוגי התמודד מול קאיבה, יוגי נלחם תוך אמונה ב"לב הקלפים", יוגי מאמין בקלפים שלו והחפיסה נותנת לו את הקלף שיוגי ביקש.
יוגי הצליח להרכיב את "אקסודיה האגדי" (מעין פרעה ענקי שמורכב מחמישה קלפים) והביס את קאיבה ושחרר אותו מהאפלה.
בפרק השני של העונה יוגי נלחם נגד מקסימיליאן פגסוס (שברשותו גם האביזר בשם "עין המילניום" שמאפשר לו לדעת אלו קלפים יש בידי יריביו ונעילת נשמות בתור קלפים), היוצר של המשחק, בקרב הצללים.
קרב הצללים הוא קרב עתיק מימי מצרים העתיקה, בה כוהנים נלחמו זה בזה בעזרת מפלצות המשחק.
ההבדל בין קרב רגיל לקרב הצללים הוא שיש יותר סיכון, והגרוע מכול הוא שאפשר לאבד את החיים בקרב.
פגסוס מספר ליוגי כי הוא מצא מקדש מצרי עתיק ובו כתבי חרטומים על משחק הקלפים העתיק של מצרים, משם הוא יצר את משחק הקלפים המודרני.
יוגי יוצא עם חבריו ג'ואי ווילר, טריסטאן וטיאה בספינה על מנת להגיע לאי הנקרא "ממלכת הדו-קרב" בו נערכת תחרות עולמית שפגסוס הזמין את יוגי אליה.
יוגי שואף לנצח באליפות לאחר שפגסוס חטף את נשמתו של סלמון, סבו של יוגי, בעוד שמטרתו של ג'ואי (שחקן דו-קרב מתחיל) היא להרוויח מספיק כסף כדי לשלם עבור ניתוח העיניים של אחותו, סרניטי.
על האונייה נביל זורק את קלפיו של יוגי לים ובכך הוא מאבד את אקסודיה.
כאשר הם מגיעים לאי החבורה מגלה דברים חדשים על המשחק וג'ואי משפר את יכולות המשחק שלו.
על האי הם פוגשים שחקנית מקצועית בשם מאי המתחרה נגד ג'ואי ומפסידה ומאז היא נחושה לנצח אותו.
לאחר מכן הם פוגשים את מוקובה, אחיו הקטן של קאיבה שמספר להם על המשבר שעבר על קאיבה לאחר שיוגי ניצח אותו ועל כך שפגסוס מתכנן להשתלט על תאגיד קאיבה.
כדי לשחרר את מוקובה משליטתו של פגסוס נאלץ יוגי להתמודד מול רוחו של קאיבה שנשלטת על ידי כוחות הרוע.
יוגי מנצח בעזרתו של קאיבה האמיתי שבורח מפגסוס.
לאחר מכן החבורה נלחמת נגד באקורה שמעביר את המשחק לעולם הצללים בעזרת "טבעת המילניום" שברשותו, הוא נלחם נגד יוגי במטרה לזכות ב"פירמידת המילניום".
יוגי מגלה שיישות מרושעת השתלטה על באקורה ומטרתה היא לאסוף את שבעת חפצי המילניום.
לאחר שיוגי אוסף את עשרת הכוכבים כדי להיכנס לטירתו של פגסוס הוא נאלץ להילחם מול קאיבה לאחר שפגסוס חטף את נשמתו של מוקובה.
יוגי מפסיד ונשבר אך מאי מופיעה ומביאה לו כוכבים חדשים.
קאיבה נלחם מול פגסוס ומפסיד לאחר שפגסוס רואה את כל קלפיו ובסוף הקרב אף לוכד את נשמתו.
יוגי נלחם מול ג'ואי ולאחר שהוא מנצח הוא מתמודד מול פגסוס במטרה לשחרר את נשמותיהם של סבו, קאיבה ומוקובה.
בסוף קרב קשה עם פגסוס זוכה יוגי, בו פגסוס השתמש בקרב בעין המילניום שלו נגד יוגי, ויוגי בעזרת האישיות ששוכנת בפאזל המילניום שלו מביס את פגסוס ומשחרר את קאיבה מוקובה וסבא שלו.
לאחר הקרב האישיות המרושעת של באקורה משתלטת עליו שוב והוא נלחם מול פגאסוס וגונב לו את עין המילניום.
יוגי וחבריו מנסים למצוא את פגסוס אך הוא נתקל באדם בשם שאדי שברשותו "מפתח המילניום".
שאדי מחפש את מי שגנב את עין המילניום ומסביר ליוגי על חפצי המילניום ועל כך שמי שיחזיק בכל השבעה יזכה לשלוט בעולם.
שאדי עוזב ללא תשובה ויוגי מגלה על האישיות ששוכנת בפירמידה שלו וששמו יאמי יוגי.
לאחר שיוגי וסבו חוזרים הביתה הם נתקלים ברבקה, ילדה הטוענת שסבו של יוגי גנב ממנה את הקלף של הדרקון הלבן כחול העין.
היא מכריחה את יוגי להתמודד מולה כדי שישיב לה את הקלף.
לאחר מכן החבורה יוצאת למסע אחרון לעונה כאשר קאיבה נכלא במשחק הווירטואלי שלו על ידי מנהלי החברה שלו אשר בגדו בו.
יוגי, ג'ואי, מוקובה ומאי יוצאים לחלץ אותו מתוך המשחק.
הם מנצחים ומחלצים את קאיבה שמשיב את שליטתו לחברה.
לבית הספר של החבורה מגיע בחור חדש בשם דיוק שהוא גם בעליו של חנות קלפי המשחק החדשה שנפתחה מול חנותו של סלמון, סבו של יוגי.
ג'ואי נלחם מולו ולאחר שהוא מפסיד יוגי נלחם מול דיוק במשחק קוביות מסובך ומבטיח שאם הוא יפסיד הוא לעולם לא ישחק דו-קרב מפלצות.
יוגי מנצח והוא ודיוק נעשים חברים.
בתחילת העונה פירמידת המילניום של יוגי נגנבת על ידי קית ויוגי מגלה שנשמה מרושעת השתלטה על גופו.
יוגי נאלץ להתחרות מולו כדי להשיב את הפירמידה.
במקביל נפגש קאיבה עם אישה מסתורית בשם אישיזו שבבעלותה "שרשרת המילניום", היא מספרת לו על העבר של משחק הדו-קרב מפלצות.
קאיבה יוצא לחיפוש אחר שלושת קלפי האלים המצריים לאחר שאישיזו נותנת לו את הראשון הוא עורך תחרות דו-קרב משלו ומזמין את כל השחקנים הכי מוצלחים אך התנאים החדשים אומרים שכולם נלחמים עם הציוד החדש שקאיבה יצר, דיסקית הדו-קרב שמורכבת על היד.
בנוסף, נקודות החיים גדלו ל-4,000 וכל מי שיפסיד בדו-קרב חייב לתת למנצחו את הקלף הכי חזק בחבילתו.
ג'ואי נלחם מול צייד קלפים מסתורי ומפסיד לו את הדרקון השחור אדום העין.
אחותו של ג'ואי עוברת את הניתוח ויאמי יוגי מנסה למצוא תשובות בנוגע לעברו.
יוגי נלחם מול צייד הקלפים ולאחר הניצחון הוא משיב את הדרקון של ג'ואי ומגלה שהצייד נשלט על ידי אדם בשם מאריק שברשותו "מטה המילניום", מאריק מנסה להשיג שליטה בשלושת קלפי האלים המצריים ובפירמידת המילניום כדי לזכות בכוח עצום שהוא כוחו של פרעה עצמו.
ג'ואי ממשיך ומביס את אספו רובט (וזוכה בג'ינזו), את וויבל אנרווד (וזוכה במלכת החרקים), ואת מאקו צונאמי (וזוכה בחד קרן הגדול ובדייג האגדי) – ועולה לגמר.
יוגי מביס את ארקיינה, את לומיס ואומברה (בקרב כפול יחד עם קאיבה), ואת "השקט" (איש בובה שנשלט על ידי מאריק), וזוכה ממנו את סלייפר דרקון השמיים – אחד משלושת קלפי האלים המצריים – ועולה לגמר.
טריסטן לוקח איתו את אחותו של ג'ואי – סרניטי (שעיניה מכוסות בגלל הניתוח שעברה בהן כדי לראות שוב), לעיר הקרבות, ושם ציידי הקלפים מנסים לתפוס אותם, אבל דיוק עוזר להם להינצל ואז גם מאי, וביחד הם הולכים לחפש את ג'ואי ויוגי.
ציידי הקלפים תופסים את מוקובה ג'ואי וטיה (מוקבה מצליח להימלט), ומאריק משתלט על המוח שלהם בטלפתיה בעזרת משרתו החזק ביותר של מאריק-אודיון (שמתחזה לאדונו בציווי מאריק לאורך כל הגמר), וכך מכריח את יוגי להאבק בג'ואי כדי לשחרר אותם משליטתו, בקרב על המזח שבו המפסיד הולך למצולות.
יוגי במהלך הקרב מצליח לגרום לג'ואי להשתחרר משליטת מאריק ומפסיד כדי להציל את ג'ואי.
החבורה מגיע ביחד עם קאיבה ומוקובה ומצליחים לשחרר את טיה מסכנה, סוראנטי מורידה את התחבושות ורואה את ג'ואי מציל את יוגי מטביעה ומתחיל לטבוע בעצמו, קופצת ומצילה אתו.
לאחר מכן מתחילים משחקי הגמר של עיר הקרבות, יוגי מתמודד מול באקורה ומנצח בעזרת סלייפר דרקון השמיים.
ג'ואי נלחם מול אודיון המתחזה למאריק ומנצח אותו, לאחר ההפסד אודיון נכנס לתרדמת הגורמת להתעוררותו של יאמי נו מאריק, בקרב הבא יאמי מאריק נלחם מול מאי ולנטיין בקרב צללים ומנצח ובכך לוכד את המוח שלה באזור הצללים.
ולבסוף קאיבה נלחם מול אישיזו ומנצח אותה.
בעונה השלישית יש תפנית שמספרת על העולם הווירטואלי שחברת קאיבה יצרה, בה לכודים "החמישה הגדולים", חמישה עובדים לשעבר בחברת קאיבה, אך הם בגדו בקאיבה והוא כלא אותם בעולם הביזארי, ובנוסף לכך אחיו החורג של קאיבה, נוח שהפך לישות וירטואלית לאחר שנהרג כשהיה צעיר.
קאיבה מגלה דברים רבים על עברו האפל.
יוגי וג'ואי עוזרים לקאיבה בכך שהם מביסים את החמישה הגדולים.
יוגי נלחם נגד נוח ומביס אותו, אך פתאום מופיע האיש הרע של הסיפור, אביו החורג של קאיבה: גוזאבורו שגם הוא הפך לישות וירטואלית.
סטו קאיבה וגוזאבורו קאיבה נלחמים זה בזה ואז העולם הווירטואלי מתפוצץ, והחבורה משתחררת מהעולם הביזארי בעזרתו של נוח.(הסאגה הזאת לא הופיעה במאנגה המקורית.)
לאחר מכן חוזרים למשחקי הגמר בטורניר עיר הקרבות.
בשלב הראשון ג'ואי מתמודד מול מאריק ומפסיד וכמעט נהרג תוך כדי.
יוגי הביס את קאיבה בקרב שנמשך במשך כמעט שישה פרקים מלאים וכך קיבל את האל המצרי השני: אובליסק העינויים.
קאיבה נלחם והביס את ג'ואי על המקום השלישי.
לבסוף יוגי נלחם נגד מאריק בקרב של חמישה פרקים וזה היה קרב צללים שהמפסיד בו ימות.
העולם ניצל ויוגי ניצח וקיבל את הדרקון המכונף של רה וכך קיבל את כל שלושת האלים המצריים.
בעונה הרביעית יש שלוש מפלצות חדשות הנקראות "הדרקונים האגדיים" ושלושת הדרקונים מובאים לקייבה (קריסיאס), יוגי (תומאיוס) וג'ואי (הומאוס).
מסופר על איש בשם דארטס שנהג לשחק בשיטת דו-קרב קדומה מתקופת אטלנטיס.
השיטה היא שבדו-קרב מופעל קלף זירה בשם "חותמת האוריקאלקוס" שבסוף כל דו-קרב הנשמה של המפסיד נכלאת באוריקאלקוס ומועברת אל המקדש של דארטס.
כשיש לו מספיק נשמות הוא מחיה את הליוויתן הענקי הקדום.
כדי לעצור אותו החבורה מחפשת אחרי המשרתים של דארטס, שחלקם משרתיו הנאמנים של דארטס שנקראים "שלישיית הלוחמים" (רפאל, אליאסטר וואלין) שגנבו ליוגי את קלפי האלים המצריים, וחלקם דמויות שבעבר הופיעו בסדרה למשל: מאי ולנטיין, רקס ראפטור וויבל אנדרווד.
הם עוברים קשיים רבים, במיוחד כשיוגי מקריב את נשמתו לאחר הקרב הראשון שלו ושל פרעה נגד רפאל (היריב היחידי שפרעה הפסיד מולו) כדי שפרעה יצליח להביס את דארטס, וג'ואי מפסיד בכוונה את נשמתו למאי (שהפסידה גם היא לאחר מכן את נשמתה).
דארטס גם מצליח להשיג שליטה בעורמה בחברה של קאיבה וממוטט אותה לכן פרעה וקאיבה לראשונה התאחדו נגד דארטס ונלחמו בו בקרב שנמשך 6 פרקים(!) שבמהלכו מתגלה שהדרקונים הם בעצם שלושת האבירים האגדיים של אטלנטיס.
פרעה מצליח לנצח את דארטס אף על פי שקאיבה איבד את נשמתו אך דארטס מקריב את עצמו כדי להחיות את ליוייטן.
החבורה מצליחה בסוף להביס אותו על ידי שלושת האלים המצריים.
(עונה זו, להבדיל מעונות אחרות, לא הופיעה במאנגה.)
עונה 5: סבב האלופים/שחר הדו-קרב
סבב האלופים: מצטרפת דמות מסתורית חדשה בשם זיגפריד לויד (שם המשפחה האמיתי שלו הוא "ואן שרודר" אך הוא מעוניין לבנות לעצמו זהות חדשה), גאון מחשבים שמנסה להרוס את הטורניר החדש של סטו קאיבה.
זיגפריד הוא זה שניצח בסיבוב הראשון בקלף אחד, והוא זה שנתן לילד בגמר קלף זירה בלתי חוקי טירת סטורמבורוג המוזהבת.
בנוסף ידוע זיגפריד גם כזה שהדיח את ג'ואי מהתחרות וניצח גם בעולם הגלקסיה.
כאשר מנסה סטו קייבה, מנהל חברת קייבה, לברר עליו מידע הוא מוצא שהשתתף ב-50 קרבות ב-3 השנים האחרונות, תמיד היה בין ה-5 הראשונים ושהיה מאוד מקושר לפוליטיקאים, במיוחד למספר 13 ברשימה.
הילד שלו נתן זיגפריד את הקלף היה אחיו, ושמו הוא לאון ואן שרודר.
זיגפריד הביא אותו לתחרות על מנת שיעזור לו לנצח בתחרות ולהרוס את חברת קייבה.
לאחר שזיגפריד (ולאון) לא מנצחים בתחרות אף אחד מהם לא נראה יותר.
(הסאגה הזאת לא הופיעה במאנגה המקורית.)
מסופר איך סלומון מוטו מוצא את פאזל המילניום.
באקורה הרשע חוזר וגונב את טבעת המילניום.
החבורה נוסעת למצרים ושם פרעה חוזר בעזרת קלפי האלים ופאזל המילניום אל עברו במצרים העתיקה כדי לגלות על עצמו את עברו ושמו.
ובכך עוזב את יוגי (פרק 201).
דמויות הדומות לסבא של יוגי ולקייבה מתגלות שם ופרעה אפילו פוגש בחברה שלא ראה הרבה זמן.
בעברו הוא נלחם שוב נגד באקורה (שניצל את חזרתו של פרעה כדי לחזור גם הוא לעבר כדי להביס את פרעה אחת ולתמיד) וכוחות הרשע.
באקורה גונב את כל חפצי המילניום מהשומרים הסודיים של פרעה ומעיר את היצור שיצר כדי להרוס את פרעה ושמו הוא "זורג נקרופיידס".
יצורי הצללים של השומרים, פרעה והחבורה לא מצליחים להביס את זורג.
אפילו הקוסם האפל, הקוסמת האפלה, אקסודיה, הדרקון הלבן העליון כחול העין ושלושת האלים המצריים לבדם לא מצליחים לנצח אותו.
כדי להשמיד את זורג על פרעה לגלות ולומר את שמו האמיתי אשר אותו הוא אינו זוכר.
החבורה מחפשת ומוצאת את שמו (אטם), ומביאה אותו לפרעה.
כאשר הוא נזכר בשמו הוא משלב בעזרתו את שלושת האלים המצריים שלו להתגלמות האור, שמביס את זורג ומנצח את כוחות הרשע.
בחזרתם מהעבר (פרק 220), על פרעה לבצע את "המבחן הסופי" – הוא צריך לחזור לעולם הנשמות וכדי לעשות זאת עליו להחזיר את חפצי המילניום לתבליט המילניום ולהפסיד בדו-קרב.
לכן פרעה נלחם נגד יוגי בקרב החשוב, אם יוגי ינצח פרעה יחזור לעולם שלו (ויוגי יוכתר למלך המשחקים), שגם יוכיח שהוא מסוגל להיות מי שהוא ולהמשיך הלאה.
ואם יוגי יפסיד פרעה יישאר בעולם זה.
פרעה עושה ליוגי חיים קשיים כשמזמן את שלושת האלים המצריים ואת הקוסם האפל, אולם לבסוף יוגי מנצח את פרעה והחבורה נפרדת מידידם הטוב, ופרעה חוזר לעולמו.
בלי קשר לעונה הקודמת, יוגי בדרך לעיר הולדתו כשהמטוס בדרכם לטיול מתרסק, ויוגי וחבריו חייבים לפתור את חמשת השלבים כדי לחזור חזרה לעולמם.
חלק זה נכתב על ידי האמריקאים וצויר על ידי היפנים (נקרא "מפלצות הקפסולה").
פירוש המילה "יאמי" (闇) ביפנית הוא "אופל", בסדרה הכוונה היא לנשמה בעלת אופי אפל השוכנת בגוף האדם.
בסדרה יש שלוש נשמות המוגדרות כ"יאמי":
מאוית ונהגה לעיתים קרובות כמאריק, בגלל מוגבלויות ההגייה היפנית) ויאמי-באקורה.
(באנגלית ובעברית ה"נו", מילית המסמלת שם תואר, מושמט, כנראה על-מנת להתאים לדקדוק המקומי.)
יאמי נו יוגי (闇の遊戯): שוחרר ברגע שיוגי הרכיב את פירמידת המילניום.
בעונה הראשונה הוא פותר בעיות רבות בעזרת "משחקים" נגד יוצרי הבעיות.
כל פעם שהוא קורא תיגר למשחק מסוג זה, הוא משתמש במשפט הקבוע שלו, "זה זמן למשחק" (ゲーム時間だ", גֵיים גִ'יקַאן דַה).
בסוף המשחק, שנגמר כמעט תמיד ברמאות גלויה או בהפסד, הוא משתמש במשפט "דלת האופל נפתחה" (闇の扉が開かれた", יַאמִי נוֹ טוֹבִּירָה גָה הִירַאקַארֶטָה), ואחריו מגיע עונש (אשליה של עינוי איום, כגון היאכלות בחיים על ידי מפלצות).
בעונות שלאחר מכן הוא מפסיק להשתמש בעונשים כגון אלה, וגם מגיע לתודעתו של יוגי (שעד אז לא ידע על קיומו של האישיות האחרת, וחשב שהוא סובל מבעיות זיכרון).
יוגי עוזר לו להשיב לעצמו את זיכרונו האבוד ולהציל אותו מפני אויביו.
לאחר מכן מתגלה שהנשמה הנוספת היא של פרעה בשם אַטֶם, שנכלאה בחפץ במקום למות.
יאמי נו באקורה (闇のバクラ): הצורה שבה השתחרר יאמי באקורה דומה מאוד לצורת השתחררותה של יאמי יוגי, אך הוא שוחרר מטבעת המילניום, חפץ מילניום אחר.
נשמתו של יאמי באקורה היא של שודד ידוע בעל רגשות נקם אדירים כלפי בית המלוכה המצרי העתיק, מכיוון שהם ערכו טבח באנשי הכפר שלו לנגד עיניו בילדותו.
יאמי נו מאריק: היאמי היחיד בסדרה שלא שוחרר מחפץ.
הוא הופיע לראשונה כאשר מאריק עבר טקס התבגרות מיוחד, והתפרץ לבסוף כאשר הוא חזה בענישה לא-הוגנת של רישיד.
הוא רצח את אביו (בגרסה המצונזרת, שלח אותו לאזור הצללים) וקיבל שליטה על מטה המילניום.
לבסוף הוא מושמד על ידי יוגי במשחק.
מוּטוֹ יוּגִי (武藤遊戯, בחלק מהגרסאות המצונזרות: יוגי מוטו): הדמות הראשית בסדרה.
הוא מקבל חפץ בשם "פירמידת המילניום" (千年パズル, סֶנְנֶן פַּאזֶל), שהוא פסל תלת-ממדי בצורת פירמידה בעלת טבעת צמודה לבסיסה.
כשסיים להרכיב את הפאזל, השתחררה ממנה נשמתו של "יַאמִי נוֹ יוּגִי".
במהלך הסדרה הנשמה של יַאמִי נוֹ יוּגִי משתלטת על יוגי כמעט בכל הפעמים בהם הוא נקלע לתסבוכת בקרבות הקלפים.
קאצוּיה ג'וֹנוֹצ'י (城之内勝也, בחלק מהגרסאות המצונזרות: ג'וֹאִי וִּילֶר): חברו של יוגי, תלמיד תיכון בן 16. התחיל כבריון רחוב בכנופייתו של הירוטאני כשהיה בחטיבת הביניים.
הוא חם מזג ובעל פה גדול, שלעיתים קרובות מסבך אותו בצרות, שני הידידים הטובים האחרים שלו הם הירוטו הונדה ואנזו מאסאקי.
בסדרת האנימה הראשונה של יו-גי-הו!, מיהו נוסאקה היא גם ידידה של קאצויה.
בפרק הראשון הוא התגרה ביוגי על-מנת להפוך אותו ל"גברי" יותר, וכתוצאה מכך קיבל מכות מבריון מבית-הספר שלהם ויוגי נדרש לשלם מחיר עצום, כתשלום על ה"שירות" שלו.
יוגי לא היה יכול לשלם וקיבל מכות גם הוא, וכאשר ג'ונוצ'י והוֹנְדָה באו לעזרתו, קיבלו מכות גם הם.
יוגי השתנה ליאמי נו יוגי ולבסוף העניש את זה שהכה אותם והחזיר את הכול לכפי שהוא היה.
לקאטסויה יש אחות בשם שיזוקה קאוואי (שנקראת "סרניטי ווילר" בחלק מהגרסאות הלא יפניות של סדרת האנימה השנייה של יו-גי-הו!, ו"שיזוקה ג'ונויוצ'י" בסדרת האנימה הראשונה של יו-גי-הו!) שהתגוררה הרחק ממנו כשהוריו התגרשו בזמן שהיה צעיר.
הוֹנְדָה הִירוֹטוֹ (本田ヒロト, בחלק מהגרסאות המצונזרות: טריסטאן טיילור): חבר טוב של יוגי וג'ונוצ'י.
הוא לא שחקן קלפים, אך מלווה את החבורה במסעה כחבר.
בעונה הראשונה הוא התגאה בעבודתו כמנקה (וטרח להבדיל בין שרת פשוט למנקה, שאחריותו גדולה בהרבה, לפי טענתו), והיה מאוהב בנוֹסַאקָה מִיהוֹ (野阪ミホ, דמות שהופיעה רק בעונה הראשונה ובמאנגה), אבל כשהתגלה שהיא מאוהבת בבַּאקוּרָה, הוא שקע בדיכאון.
יוגי וחבריו קנו לו המבורגר על-מנת לעודדו, וכך הם התחברו.
לאחר מכן הוא התאהב באחותו הצעירה של ג'ונוצ'י, קַאוַּאִי שִׁיזוּקָה (סרניטי ווילר), והתחרה על ליבה נגד אוֹטוֹגי ריוּגִ'י.
אנזו מאזאקי (真崎杏子, בחלק מהגרסאות המצונזרות: טֵיאָה גַארְדְנֶר): אחת מהחברות למסע.
טיאה בעלת נפש טובה מאוד.
היא לא מפסיקה להאמין בחבריה, והיא מאוד אופטימית.
צבע עיניה השתנה מחום לכחול במעבר בין העונה הראשונה לעונות הבאות.
במאנגה היא התאהבה ביאמי נו יוגי.
סֶטוֹ קַאִיבָּה (海馬瀬人, בגרסאות המצונזרות: סֶטוֹ קָאִיבָּה) התייתם מאמו כאשר ילדה את אחיו הצעיר מוֹקוּבָּה ומאביו שמת בתאונת דרכים.
הוא ואחיו נמסרו לטיפולם של דודיו, שלקחו מהאחים את כל רכושם ושלחו אותם לבית-יתומים.
לאחר שנתיים הם אומצו על ידי קאיווה גוזאבורו (海馬剛三郎, בגרסאות המצונזרות: גוזאבורו קאיבה) ושם משפחתם שונה לקאיבה.
לאחר חמש שנים בהן גוזאבורו העביר את סטו לימודים מפרכים במיוחד, סטו ירש את החברה.
במאנגה, גוזאבורו קפץ מהחלון של הקומה ה-70 בבניין החברה בו הם היו ברגע שסטו הכריז על העברת החברה לידיו בטענה שרק החזקים שורדים, ואין מקום למפסידים בעולם.
בעונה הראשונה של האנימה, לעומת זאת, סטו מחשמל אותו למוות.
בגרסה המצונזרת של הסדר, גוזרבורו איבד רצון לחיות ומת, אך העביר את זכרונותיו ומחשבותיו למחשב לפני שמת.
אחרי מותו של אביו המאמץ, סטו הפך את החברה לחברת משחקים (קודם לכן היא הייתה חברה לכלי-נשק).
הוא מוצג בעונה הראשונה בפעם הראשונה כאשר הוא עובר לבית הספר של יוגי וחבריו.
בהתחלה הוא מתיידד עמם (מלבד ג'ונוצ'י, בעל הסלידה מעושרו הכספי העצום), אך לאחר מכן מפתח עמם סכסוך בעקבות ניסיון לגנוב את "הדרקון הלבן כחול העיניים" (青眼の白龍, בְּלוּ אַיִיז וַּיִיט דְרַאגוֹן), קלף המשחק הנדיר ביותר של סוּגוֹרוֹקוּ, סביו של יוגי.
בעונה הבאה הוא מוצג בפעם הראשונה קורא את הספר "כה אמר זרתוסטרא" במרחק כמה מטרים מיוגי וחבריו.
לסטו יש אובססיה לגבי ניצחון על יוגי בדו-קרב מפלצות.
הוא בעל גאווה אובססיבית כמעט, ואינו מוכן לקבל הפסד.
הוא שחקן דו-קרב מפלצות טוב במיוחד, והקלף הידוע ביותר שלו הוא הדרקון הלבן כחול העין (יש לו שלושה עותקים מתוך הארבעה היחידים הקיימים בעולם.
את הרביעי, שהיה בבעלותו של סביו של יוגי, הוא קרע לשניים על-מנת שלא ישתמשו בו נגדו).
בשלבים מאוחרים יותר של הסדרה מתגלה הקשר שלו לקלף זה וקשרו עתיק-היומין שלו עם יאמי נו יוגי.
פגסוס ג'יי קרופד (ペガサス･ジェイ･クロフォード, בחלק מהגרסאות המצונזרות: מקסימיליאן פגסוס) רוצה לאסוף את כל חלקי המילניום לעצמו ובעזרתם להחזיר לחיים את אהובתו סינדיה (בחלק מהגרסאות המצונזרות: סיסיליה).
פגסוס הוא אדם עשיר מאוד, אשר יצר הביא את משחק הקלפים לעידן המודרני, ויוצר את קלפי המשחק.
פגסוס הוא בעליה של "עין המילניום" שממוקמת בעינו השמאלית, ומאפשרת לו לקרוא מחשבות, ובכך לראות את קלפי היריב בזמן דו-קרב ולדעת את האסטרטגיה והמהלכים שהמתמודד מתכוון לשחק ברגע שהמתמודד חשב עליהם, מה שהופך אותו לכמעט בלתי מנוצח.
הוא מכריח את יוגי לבוא לטורניר על ידי לכידת הנשמה של סבו, של סטו קאיבה ואחיו הקטן, וכעת הטורניר הוא האפשרות היחידה של יוגי להציל את נשמתם.
לאחר הטורניר, פגסוס מפסיד ליוגי, מפני שיוגי השתמש בפירמידת המילניום שלו על מנת להפריד את המוחות שלו ושל יאמי יוגי, על מנת לעקוף את קריאת המחשבות של פגסוס.
לאחר הפסדו הוא נהיה חלש יותר, הוא מאבד את עין המילניום ליאמי נו באקורה, המנצל את היחלשותו כדי להשיג את עין המילניום שלו.
במאנגה, הוא מת לאחר מכן.
באנימה, הוא נשאר חולה למשך זמן-מה ולאחר מכן חוזר לסדרה בשלב מאוחר יותר.
מאריק אשתר (マリク･イシタール, בחלק מהגרסאות המצונזרות: מַארִיק אִישְׁטַאר.
למעשה, השם המצונזר הוא ההגיה המקורית של השם ביפנית, אך סביר במיוחד להניח ששמו הפרטי הוא למעשה המילה הערבית "מַלִכּ", ملك, שפירושה "מלך", ושם משפחתו הוא התייחסות לאלה אשתר האכדית).
אגב במסורות מוסלמיות מופיעות מסורות שנאמרו על ידי אדם בשם מליק אשתר כך שיש סיכוי שזה מבוסס עליו.
בעל קשרים למשפחת המלוכה המצרית שרואה בעצמו היורש החוקי לתואר פרעה.
הוא רוצה לנקום ביאמי נו יוגי על כך שרצח את אביו (אף על פי שלמעשה זה היה "יאמי נו מאריק" שעשה זאת).
לבסוף הוא מבין שזה היה יאמי נו מאריק והופך לחברם של יוגי וחבריו.
דארטס (ダーツ) היה המלך של אטלנטיס לפני עשרת אלפים שנה.
האוריקלקוס בחר בו להעיר את דרקון הלביאט'ן הגדול ולהשמיד את האנושות.
מנהיג הארגון דומה (בגרסאות המצונזרות פאראדיאס) העוסק באיסוף נשמות אנשים באמצעות חותם האוריקאלקוס, כדי להעיר את הדרקון.
האוריקאלקוס גרם לרוע שבו להשתלט עליו, אך בסופו של דבר פרעה מנצח אותו, מוציא את הטוב שבו ומשחרר אותו לחופשי.
קוּג'אקוּ מַאִי (孔雀舞, בחלק מהגרסאות המצונזרות: מַאִי וַלֶנְטַיִין).
היא התחילה את דרכה בתור יריבתו של יוגי, אך לבסוף התיידדה עמו.
בַּאקוּרָה רִיוֹ (獏良了, איות מאוחר יותר: バクラ了, בחלק מהגרסאות המצונזרות: בַּאקוּרָה), באקורה הוא בעל פריט מילניום אחר, "טבעת המילניום" (千年リング, סֶנְנֶן רִינְג), אשר בה נמצא "יַאמִי נוֹ בַּאקוּרָה".
במאנגה ובעונה הראשונה הוא נהרג כבר בתחילת הסדרה על ידי יאמי נו באקורה, ומי שמופיע בדמותו הוא יאמי נו באקורה.
בעונות אחרי-הראשונות ובגרסאות המצונזרות הוא שורד יותר זמן.
אִישיזו אשתר (イシズ・イシタール, בחלק מהגרסאות המצונזרות: אִישִׁיזוּ אִישְׁטַאר).
השם המצונזר הוא ההגיה המקורית של השם ביפנית, נראה שהשם הוא התייחסות לאלה איסיס המצרית ולאלה אשתר האכדית.
מנסה למנוע את פעולותיו של מאריק ויאמי נו מאריק כנגד יאמי נו יוגי.
בעלת "שרשרת המילניום", פריט הנותן למשתמש בו לחזות את העתיד הקרוב.
שיזוקה קוואי (城之内静香, בחלק מהגרסאות המצונזרות: סרניטי ווילר).
אחותו הקטנה של ג'ונוצ'י וההשראה שלו.
בממלכת הדו-קרב ג'ונוצ'י התמודד כדי לשלם עבור ניתוח העיניים שלה.
אוֹטוֹגִי רְיוּג'ְי(בחלק מהגרסאות המצונזרות: דְיוּק דֵוולִין).
החל את דרכו כמקובל בבית הספר בשל דו-קרב הקוביות שהמציא.
אוטוגי אהד מאוד את פגסוס, במיוחד לאחר שהוזמן על ידו לשחק עמו במשחק שהמציא לאחר ששלח לו אי-מייל על ההמצאה שהמציא.
בתחילה, אוטוגי לא אהב את יוגי משום שניצח את פגסוס, אבל בסוף דו-קרב הקוביות ביניהם, הם התיידדו ומאז אוטוגי מצטרף למסעם של החבורה ובו בזמן, רב עם הונדה (טריסטן) על שיזוקה (סרניטי) ועל מי ירשים אותה יותר.
מיהו נוסאקה (במשחקי הווידאו המצונזרים: מלודי סמית').
חברתה הטובה ביותר של אנזו.
הופיעה רק בסדרה הראשונה ששודרה ביפן בלבד אך השתתפה בחלק ממשחקי הווידאו.
פַּאנְדוֹרָה (パンドラ, בחלק מהגרסאות המצונזרות: אַרְקֵיִינָה): אחד מתומכיו של מאליק.
היה קוסם בעברו, ופניו הושחתו כאשר לא הצליח להתחמק מקופסה מתפוצצת כחלק מאחד המופעים שלו.
בת זוגו עזבה אותו לאחר התאונה, ומאליק הבטיח לו שיחזיר אותה בתמורה לתמיכתו.
הוא משחק נגד יוגי משחק אחד של דו-קרב מפלצות בו המפסיד מאבד את רגליו (בגרסה המצונזרת: נשלח ל"ממלכת הצל").
הוא מפסיד, אך יוגי מציל אותו מהלהב בשנייה האחרונה לפני שהוא מאבד את רגליו.
זוהי הפעם האחת והיחידה בה הוא מוצג.
צייד: אחד מעובדיו של מאליק שנשלח להשיג את קלפי האל של יוגי בקרב.
בעליו של שלושת העותקים הנותרים של אקסודיה (לאחר שיוגי איבד את שלו).
בקרב נגד יוגי הוא רימה (מרח את קלפיו בדיו מיוחד שנתן לו לראות את הקלף הבא אותו הוא שולף), אך הפסיד בכל-זאת.
יאמי נו יוגי, שראה שהקלפים מרוחים בדיו, קרע אותם לאחר הקרב כאשר ניגש לקחתם.
(במשחק הקלפים המציאותי בלתי אפשרי לשים יותר מעותק אחד של כל אחד מקלפי אקסודיה בחפיסה אחת.)
מסכת האור (光の仮面, הִיקַארִי נוֹ קַאמֶן, בחלק מהגרסאות המצונזרות: לוּמִיס), מסכת החושך (闇の仮面, יַאמִי נוֹ קַאמֶן, בחלק מהגרסאות המצונזרות: אומברה): שניים מתומכיו של מאליק.
הפסידו בעבר לסטו ויוגי, והחליט לנקום.
בפעם השנייה שהם שיחקו, הם עטו מסכות ("מסכת האור" עטה מסכה לבנה ו"מסכת החושך" עטה מסכה שחורה), ומכאן שמם.
הם שיחקו ב"דו-קרב זוגות" (וריאציה של המשחק הסטנדרטי בו שני שחקנים משחקים כזוג נגד הזוג היריב) על גג בניין.
על רצפת הזכוכית עליה עומדים השחקנים יש פצצה המופעלת ברגע שלאחד השחקנים יש אפס נקודות חיים (הדרך הנפוצה לנצח במשחק הקלפים היא לאפס את "נקודות החיים" של היריב הניתנות בתחילת המשחק), כך שזוג המפסידים נופלים לתחתית הבניין ומתים (בגרסה המצונזרת הם לא מגיעים לתחתית, אלא נשלחים לממלכת הצל).
לבסוף הם מובסים ומתים (בגרסה המצונזרת הם נשלחים לממלכת הצל).
זיגפריד וון שרודר הוא המנהל של חברת המשחקים הגדולה באירופה, שרודר, חברה המתחרה בקאיבה עוד מהזמן ששתי החברות עסקו ביצור נשק.
זיגפריד ירש את השליטה בחברה מאביו והפך אותה לחברת משחקים כדי להימנע מהתחרות עם חברת קאיבה אבל גם סטו קאיבה עשה צעד דומה.
זיגפריד עבד על מערכת הדמיה של דו-קרב מפלצות אבל גם סטו קאיבה עבד על אחת ומכר אותה לפגסוס לפני זיגפריד.
במהלך העונה החמישית זיגפריד מנסה לנצל את העובדה שהמניות והמוניטין של חברת קאיבה בשפל בגלל המעשים של דומא (הארגון של דארטס) כדי למוטט את חברת קאיבה ולנקום.
הוא מצטרף לטורניר הגדול של קאיבה בשם "זיגפריד לויד" (במקור: "סיג לויד").
במהלך הטורניר זיגפריד, שהוא גם גאון מחשבים, פורץ למערכת של קאיבה ויוצר בעיות שונות, הוא מגיע עד חצי הגמר כשבדרך הוא מנצח את וויביל אנדרווד ורקס רפטור במהלך אחד ועובר גם את ג'ואי עד שקאיבה עולה עליו ופוסל אותו.
קאיבה מאתגר אותו לדו-קרב וזיגפריד מפסיד אבל לא נכנע.
הוא נותן לאחיו ליון את הקלף "טירת סטרומבורג המוזהבת" קלף יחיד במינו ואסור בשימוש אבל זיגפריד שינה זאת במהלך הפריצה שלו למערכת של קאיבה הקלף שחרר וירוס שמחק כמעט את כל הנתונים מהמערכת של קאיבה אבל יוגי הצליח להרוס את הטירה ולנצח את ליון וקאיבה שיחזר את המערכת.
מאליק אישטאר / מאריק אישטאר – אחד ממשתתפי תחרות הקלפים, שכמהה לפירמידת המילניום, והוא בעליו החוקיים של "מטה המילניום", שבעזרתו ניתן לשלוט במחשבותיהם של אחרים.
הוא חולם להיות שליט העולם, ולשעבד את כל בני האדם לשירותו.
"שאדי" הוא גם שמו של טקס נישואים פקיסטני או הינדי, ופירושו הוא "שמחה" בפרסית ו"קול יפה" בערבית): שאדי הוא השומר של חפצי המילניום מלפני תחילת שלטונו של יאמי יוגי.
שאדי מחזיק שני פריטי מילניום: "מאזני המילניום", שוקלים את מעשיו הטובים והרעים של אדם נתון, ו"מפתח המילניום", המאפשר להיכנס לנשמתו של אדם.
בעונה הראשונה הוא נאבק נגד יאמי נו יוגי על הבעלות על פירמידת המילניום, מכיוון שלטענתו הם שייכים למשפחה שלו.
לקראת סוף הסדרה מתגלים שורשיו במצרים העתיקה וקשרו ליאמי נו יוגי.
רישיד (リシド, בחלק מהגרסאות המצונזרות: אוֹדִיוֹן): אומץ על ידי הוריו של מאליק ותפקד כשומר המשפחה.